**Ministru kabineta rīkojuma projekta**

**“Par valstij piederošā valsts vietējā autoceļa V1005 “Kundziņi-Bauska” posma km 0.990-1.335 nodošanu Bauskas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Projekts šo jomu neskar |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42. panta pirmā daļa un 43. pants, likuma “Par autoceļiem” 4. panta pirmā daļa un likuma “Par pašvaldībām” 15.panta pirmās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta rīkojuma projekts “Par valstij piederošā valsts vietējā autoceļa V1005 “Kundziņi-Bauska” posma km 0.990-1.335 nodošanu Bauskas novada pašvaldības īpašumā” (turpmāk – rīkojuma projekts) sagatavots, ņemot vērā Bauskas novada domes 2019.gada 28.februāra lēmumu (protokols Nr.2, 30.p.) “Par valsts vietējās nozīmes autoceļa V1005 posma pārņemšanu pašvaldības bilancē”. Rīkojuma projekts paredz nodot bez atlīdzības Bauskas novada pašvaldības īpašumāvalstij piederošo valsts vietējā autoceļa V1005 “Kundziņi-Bauska” posmu km 0.990-1.335 (būves kadastra apzīmējums 4001 006 0029 003) - Bauskā, Bauskas novadā (turpmāk – nekustamais īpašums).Nekustamais īpašums nav ierakstīts zemesgrāmatā.  Tā pilnvērtīgai izmantošanai atbilstoši savai funkcionalitātei pēc likuma “Par autoceļiem” 2.panta pirmās, otrās un trešās daļas noteikumiem, nepieciešams nekustamo īpašumu pievienot saistītajam zemes īpašumam. Nekustamais īpašums atrodas uz Bauskas novada pašvaldībai piekrītoša zemes īpašuma “Mēmeles iela” (kadastra Nr.40010060029) – zemes vienības 3.8744 ha platībā (kadastra apzīmējums 40010060029) – Bauskā, Bauskas novadā.Nekustamā īpašuma piederība valstij ir konstatējama atbilstoši likuma „Par autoceļiem” 4. panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļukompleksā ietilpstošajām būvēm ir Latvijas Republikas īpašums, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V1005 “Kundziņi-Bauska” 1,3 km kopgarumā iekļaušanu valsts vietējo autoceļu sarakstā. VAS “Latvijas Valsts ceļi” ar 2019.gada 12.septembra izziņu Nr.4.9/11343 apliecina, ka valsts vietējais autoceļš V1005 “Kundziņi-Bauska” posms km 0.990-01.335” (būves kadastra apzīmējums 40010060029003) Bauskā, atrodas Valsts autoceļu fonda bilancē un saskaņā ar 2016.gada 14.decembra Deleģēšanas līgumu Nr.SM 2016/-58 ir nodots VAS „Latvijas Valsts ceļi” pārvaldījumā.  Saskaņā ar Nekustamā īpašuma valsts kadastra likuma 15.panta 3. un 4.punktu valsts vietējā autoceļa V1005 “Kundziņi-Bauska” posms km 0.990-1.335 tā nodošanai pašvaldībai un reģistrācijai zemesgrāmatā kā nekustamā īpašuma objekts ir reģistrēts Nekustamā īpašuma valsts kadastra informācijas sistēmā ar kadastra apzīmējumu 40010060029003. Bauskas novada pašvaldība ir norādījusi, ka, pamatojoties uz Ministru kabineta 2015.gada 10.novembra noteikumu Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi”, tā īsteno projektu “Mēmeles ielas – valsts reģionālā autoceļa P87 Bauska-Aizkraukle posma (no km 0.217 līdz 1.290) pārbūve”. Tādējādi Bauskas novada pašvaldība, pamatojoties uz likuma “Par pašvaldībām” 15.panta pirmās daļas 2.punktu, gādās par savas administratīvās teritorijas labiekārtošanu un sanitāro tīrību, tostarp par ielu, ceļu un laukumu būvniecību, rekonstruēšanu un uzturēšanu, normatīvajos aktos noteiktajā kārtībā piesaistot līdzekļus no valsts pamatbudžeta programmas “Valsts autoceļa fonds” apakšprogrammas “Mērķdotācija pašvaldību autoceļiem (ielām)”. Projekta ietvaros tiks labiekārtota teritorija, veikta ceļa seguma izbūve, notekūdeņu savākšanas un novadīšanas infrastruktūras pārbūve, nodrošināts satiksmes aprīkojums un nepieciešamie apzīmējumi.  Projekta dzīves ciklā pašvaldībai ir jānodrošina izbūvētā autoceļa droša izmantošana un pienācīga apsaimniekošana. Attiecīgais uzdevums attiecas uz visām autoceļu veidojošām sastāvdaļām un elementiem visā tā kopībā. Autoceļa un zemes apvienošanas procesam nav tikai juridiska rakstura nozīme, bet gan tas ir īstenojams praktisku apsvērumu dēļ. Autoceļa posms tiek pārbūvēts pilnībā, uzlabojot un labiekārtojot ar to saistīto zemes gabalu. Jau no būvprojekta uzsākšanas jaunbūvējamais autoceļa posms kļūst par zemes īpašuma neatņemamu sastāvdaļu. Lai nodrošinātu īpašuma tiesību nostiprinājuma ierakstu secību zemesgrāmatā un saglabātu ierakstu par pirmreizējo īpašnieku, pamatojoties uz Civillikuma 927.pantu un Zemesgrāmatu likuma 5.pantu, rīkojuma projekts satur pilnvarojumu Bauskas novada pašvaldībai valsts vārdā veikt nekustamā īpašuma ierakstīšanu zemesgrāmatā uz valsts vārda Satiksmes ministrijas personā.  Pēc nekustamā īpašuma ierakstīšanas zemesgrāmatā un tā pievienošanas Bauskas novada pašvaldībai piekrītošajam zemes īpašumam “Mēmeles iela” (kadastra Nr.40010060029) – Bauskā, Bauskas novadā, izbeidzoties pašvaldības autonomās funkcijas izpildes vajadzībai, nekustamā īpašuma atpakaļatdošanas pienākums gulsies uz apvienoto īpašumu visā tā sastāvā.  Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības |  Satiksmes ministrija, valsts akciju sabiedrība “Latvijas Valsts ceļi” un Bauskas novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt |  Bauskas novada pašvaldības iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu |  Ietekme uz tautsaimniecību ir konstatējama vides sakārtošanas jomā, pašvaldībai izbūvējot jaunus objektus un tos labiekārtojot fizisko personu sadzīves ērtībām. Bauskas novada pašvaldības un tās iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Atbilstības izmaksu monetārs novērtējums |  Projekts šo jomu neskar. |
| 5. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  Projekts šo jomu neskar |
| 8. Cita informācija | Nekustamā īpašuma nodošana tiks organizēta esošā valsts akciju sabiedrības „Latvijas Valsts ceļi” budžeta ietvaros un izdevumi tiks segti no valsts budžeta programmas 23.00.00 „Valsts autoceļu fonds” apakšprogrammas 23.06.00 “Valsts autoceļu uzturēšana un atjaunošana”līdzekļiem. Papildus izdevumi no valsts budžeta netiek plānoti.Bauskas novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumu Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs paliek nemainīgs un papildu līdzekļi no valsts budžeta netiek piešķirti. Bauskas novada pašvaldība novada teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.   | Saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”, lai precizētu norādes par rīkojuma projektā minētā nekustamā īpašuma piederību Bauskas novada pašvaldībai. Noteikumu grozījumu projekts tiks sagatavots pēc nekustamā īpašuma nodošanas Bauskas novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Satiksmes ministrija, valsts akciju sabiedrība “Latvijas Valsts ceļi” un Bauskas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. | Cita informācija |  Nav |

 Satiksmes ministrs T.Linkaits

 Vīza: valsts sekretāre I.Stepanova